# Brahmanas

### Straipsnis iš Vikipedijos, laisvosios enciklopedijos.

Brahmanas (sanskritu: ब्रह्मां, brahmana) apima keletą su induizmu susijusių savokų. Tai gali būti:

- Senovės Indijos idealistinės filosofijos, ypač vedantos, sąvoka, išreiškianti visa apimančią substanciją, aukščiausiąją realybę, pasaulio esmę ir sielą. Iš Brahmano viskas gimsta, jame gyvena ir į jį grįžta, kad vėl atgimtų.
- Profesionalus žynys, aukščiausios kastos atstovas Indijoje. Atsirado I tūkstantmečio pr. m. e. pradžioje Šiaurės Indijoje, vystantis klasikiniams santykiams. Įvedus Brahmos kultą ir sudėtingus religinius ritualus, žynio pareigos tapo paveldima profesija. Brahmanai užima aukščiausią pakopą kastų hierarchijoje tose Indijos tautelėse, kurios išpažįsta induizmą. Dabar Indijoje jie dirba ne tik kulto tarnais, bet ir valdymo aparate, teisme, įstaigose, taip pat verčiasi žemdirbyste ir amatais.

## [taisyti] Upanišados ir Brahmanas

Perėjimas nuo mitologijos prie filosofijos Upanišadose gana akivaizdus. Ten dalyvauja ir gyvas mitologinis dievas Brahma ir atskiras filosofinis pradmuo – Brahmanas.

Upanišadose Brahmanu vadinama aukščiausioji realybė. Jis suprantamas ir kaip dieviškoji asmenybė (mitologija), ir kaip beasmenis principas (filosofija). Toks beasmenis principas priartėja prie substancinės filosofijos sampratos. Taip suprastas Brahmanas yra genetinis ir substancinis visos esamybės pradas. Jis taip pat ir visos esamybės užbaigimas. Šis pradas skirtas pasiekti aukštesnę, viršlaikinę pasaulio esmę. Dabartinė Brahmano sąvoka reiškia absoliutų dvasinį pradą.

Upanišadose rašoma: „Iš tiesų iš ko gimsta tos būtybės, iš ko gyvena gimusieji, į ką jie įeina, kam miršta...tai ir stenkis atpažinti, tai yra Brahmanas“.

Upanišadose Brahmano turinys sunkiai išreiškiamas, nes filosofinės terminologijos beveik nėra, todėl kalbama alegorijomis. Paskutiniosios pasaulio sąrangos pagrindas yra Brahmano pasauliai, o apie jų pagrindą negalima kalbėti. Sunku nustatyti apie kokį Brahmaną kalbama: asmenį ar beasmenį. Upanišadų autoriai pakyla iki apibendrinimų, kurie iškyla trumpose formuluotėse: „Visa, kas bebūtų, yra Brahmanas“. „Visa yra Brahmanas“. „Brahmanas iš tiesų, tai kas nemirtinga, užpakalyje, iš dešinės ir kairės, jis tęsiasi į viršų ir žemyn; iš tiesų Brahmanas – visa tai kas didingiausia.“

Skiriami du Brahmano aspektai: įsikūnijęs ir neįsikūnijęs. Pirmasis Brahmanas vienatinis, o antrasis – daugyje.

## [taisyti] Žiūrėkite taip pat

Brahma

Rodomas puslapis "http://lt.wikipedia.org../../../b/r/a/Brahmanas.html"

Kategorijos: Induizmo kosmologija | Induizmo dievai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Dansk
- Deutsch
- English
- Español
- Eesti
- Français
- हिन्दी
- Íslenska
- Italiano
- 日本語
- नेपाल भाषा
- Nederlands
- Polski
- Português
- Русский
- Svenska
- ไทย
- اردو
- Tiếng Việt
- 中文